Komisjoni teatis Euroopa parlamendile vastavalt EÜ asutamislepingu artikli 251 lõike 2 punktile 2 milles käsitletakse nõukogu ühist seisukohta, et võtta vastu Euroopa parlamendi ja Nõukogu direktiiv, millega muudetakse nõukogu direktiivi 77/541/EMÜ mootorsõidukite turvavöösid ja turvasüsteeme käsitlevate liikmesriikide õigusaktide ühtlustamise kohta /* KOM/2004/0767 lõplik - COD 2003/0130 */





Brüssel 25.1.2005 KOM(2004) 767 lõplik 2003/0130 (COD) . KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 punktile 2 milles käsitletakse nõukogu ühist seisukohta, et võtta vastu Euroopa Parlamendi ja nõukogu direktiiv, millega muudetakse nõukogu direktiivi 77/541/EMÜ mootorsõidukite turvavöösid ja turvasüsteeme käsitlevate liikmesriikide õigusaktide ühtlustamise kohta 2003/0130 (COD) KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 punktile 2 milles käsitletakse nõukogu ühist seisukohta, et võtta vastu Euroopa Parlamendi ja nõukogu direktiiv, millega muudetakse nõukogu direktiivi 77/541/EMÜ mootorsõidukite turvavöösid ja turvasüsteeme käsitlevate liikmesriikide õigusaktide ühtlustamise kohta 1- TAUST Ettepaneku esitamise kuupäev Euroopa Parlamendis ja nõukogus (KOM(2003)363 lõplik – 2003/0130(COD)): | 20.6.2003. | Euroopa majandus- ja sotsiaalkomitee arvamuse esitamise kuupäev: | 10.12.2003 | Euroopa Parlamendi arvamuse esitamise kuupäev esimesel lugemisel: | 17.12.2003 | Ühise seisukoha vastuvõtmise kuupäev: | 24.1.2005. | 2- KOMISJONI ETTEPANEKU EESMÄRK Ettepanek direktiivi kohta on osa kolmest ettepanekust, mis näevad ette turvavööde kohustusliku paigaldamise kõikides mootorsõidukites. Need meetmed järgnevad direktiivi 2003/20/EÜ, millega muudetakse nõukogu direktiivi 91/671/EMÜ turvavööde kohustusliku kasutamise kohta, vastuvõtmisele. See ettepanek näeb eeskätt ette samalaadsete turvavööde kohustusliku paigaldamise, mille konfiguratsiooni saab kohandada igale sõidukikategooriale. 3- MÄRKUSED ÜHISE SEISUKOHA KOHTA 3.1. Üldised märkused ühise seisukoha kohta Nõukogu peamine muudatus komisjoni ettepaneku puhul käsitleb puuetega inimeste turvavöösid. Võttes arvesse nimetatud kasutajate kategooria erivajadusi, peab komisjon soovitatavaks, et nimetatud turvavööd ei pea vastama kõigile turvavööde tehnilistele nõuetele üleminekuperioodi jooksul. Siiski tunnistas nõukogu vajadust ühtlustada selle valdkonna siseriiklikud sätted ning tegi komisjonile ülesandeks seda küsimust uurida. Komisjon võib selle muudatuse heaks kiita. 3.2. Märkused, mis käsitlevad Euroopa Parlamendi poolt esimesel lugemisel vastuvõetud muudatusi Võttes arvesse seisukohta, mille ta oli vastu võtnud turismibussides külgistmete võimaliku keelamise kohta (vt toimik 2003/0128(COD), tegi parlament ettepaneku nimetatud istmete allesjätmise puhul näha ette kahe kinnituskohaga turvavööd. Nõukogu ei võtnud vastu Euroopa Parlamendi muudatusi ning jättis komisjoni ettepaneku muutmata. Komisjon, kes märkis esimese lugemise lõpus, et ta ei muuda oma ettepanekut, toetab täielikult nõukogu poolt vastuvõetud seisukohta. 4- JÄRELDUSED Komisjon teeb ettepaneku varustada kohustuslikus korras kõik mootorsõidukid turvavöödega, et vältida sõitjate väljapaiskumisohtu. Selleks, et turvavööd suudaksid pakkuda maksimaalset kaitset, tuleb nende suhtes kohaldada tüübikinnituse menetlust ning neid tuleb kohandada erinevates sõidukikategooriates kasutatavate istmemudelitega. Nõukogu kiitis komisjoni soovitatud meetmed heaks, ent otsustas leevendada puuetega inimeste turvavöösid käsitlevaid sätteid. Komisjonile tehti siiski ülesandeks seda küsimust üksikasjalikult uurida. Komisjon lükkas tagasi Euroopa Parlamendi muudatusettepanekud. Kokkuvõttes toetab komisjon täielikult nõukogu ühist seisukohta.